text: Kør forsigtigt - tæt tåge fra morgenstunden
  22 september 2019 kl. 05.58
  I de tidlige morgentimer lægger tågen sig over Syd- og Sønderjylland. Vær derfor opmærksom, hvis du skal ud i trafikken. 
  Langsomt begynder søndagen at vågne. Gardinerne trækkes fra eller rulles op, og udenfor vinduerne viser tågen sig fra sin tætte side.
  Foregår dine tidlige morgentimer ude i trafikken, skal du være opmærksom. DMI varsler tæt tåge, og det betyder, at sigtbarheden nogle steder er under 100 meter.
  Syd- og Sønderjyllands Politi opfordrer til at køre efter vejrforholdene for at komme sikkert frem.
  Giv derfor også dine billygter lidt ekstra opmærksomhed, inden du kører ud på vejene. Tågelygter og baglygter skal du huske at tænde – så er du synlig i trafikken.
  DMI forventer, at den tætte tåge forsvinder i løbet af dagen flere steder, men ved hav og kyst kan tågen dog blive liggende det meste af dagen. Temperaturer på op til mellem 17 og 22 grader. 
  Se vejrudsigten fra TV 2 Vejret her
  Godmorgen 😀Danmark er dækket af tåge. Stedvis er tågen så tæt, at sigten er under 100m. Tågen forventes at lette i løbet af formiddagen de fleste steder. Ved enkelte kyster kan tågen dog blive liggende det meste af dagen. For flere detaljer se https://t.co/I6gLnAIgh4 pic.twitter.com/8mqjlqfGxl
  
  